Mahama Ayariga

**Mahama Ayariga** nyɛla Ghana alikaale nira ŋun nyɛ doo. Be daa dɔɣ' o la silimingoli (May 12, 1974) O nyɛla alikaale nira ka lahi nye Siasa nira ŋun be Ghana tiŋgbani ka be paati shɛli din nye NDC paati. O daa lahi nyɛla ninvuɣ'so ŋun nye tuma du' zugu kpɛma n zaŋti lahabaya wuligibu ni tuma du' zugu kpɛma zaŋti bipola ni diɛma ni yiɣ'jɛm Ghana zuɣlan kuro John Dramami Mahama saha. Ŋuna n-lahi nyɛ jintɔra n-zaŋ ti Bawku sunsuuni piibupiibu yaɣ'li ka di be Upper East Region, Ghana.

## O pili
**Mahama Ayariga** pilli pilila Bawku tiŋgbani ni din be Upper East Region la, lala ŋɔ zuɣu, ni maa ni ka bɛ dɔɣi o, bɛ mi daa dɔɣi o la yuuni (May 12, 1974). Lala ŋɔ zuɣu o zoola ni maa ni ka lahi pili o shikuru baŋsim bɔbbu ni maa ni.020 540 1521

## O shikuru baŋsim
**Mahama Ayariga** shikuru baŋsim bɔbbu pilila Ghana, o chaŋla Ghana Senior High School, Tamale (Ghanasco) ka lahi chaŋ Nigeria ni United State of America, O chaŋla shikuru shɛli be Nigeria ka di yuli boondi Barewa College Zaria ka di be Kaduna State, Nigeria. Di nyaanŋa ka o lahi chaŋ University of Ghana, Legon  n ti bo baŋsim shɛli din yuli boondi Barchelor of Law (LLB) Degree. O bi zani ni maa ni ka lahi guu chaŋ Amɛrika tiŋgbani n ti chaŋ shikuru yuli boondi Harvard Law School, n ti Karim Masters of Law (LLM) Baŋsim n zaŋ labina Ghana tiŋgbani. Ŋuni n daa nyɛ Executive director zaŋti Legal Resource Centre din be Ankara.  

Ayariga biɛli Ayariga Hassan n daa nyɛ toondana zaŋti PNC yuuni 2021 Ghana piibu piibu ni.

## Tuma
Ayariga nyɛla looya. O daa nyɛla ŋun pili tuma ka nyɛ ŋun soŋdi karimbanima natural resources law ni international law, Faculty of Law, University of Ghana. O daa lahi nyɛla ŋun pahi ka bi kpa Legal Resources Centre,  tuma shɛli din duhiri salinima biɛhisi, ʒilɛli  zoobu ni din pahi.

## Siyaasa Tuma

### Jintora
Ayariga n daa nyɛ jintori zaŋti Bawlu Central yaɣili yuuni 2005 ka daa ti koŋ kuɣu maa ti Adamu Dramani Sakande ŋun daa zanti NPP yuuni 2008. Kuɣu maa daa nyɛla din lahi ka lana dini daa niŋ ka kootu daa gbaagi Adamu kpari ka daliri nyami ni o lahi nyɛla tiŋ shɛli nira, ka Ghana zalikpana bi saɣtili.Ayariga daa nyɛla ŋun labi di kuɣu maa yuuni 2012 piibu piibu saha. 

### Minister of state
Yuuni 2009, dini daa niŋ ka tingbani zuɣulalna Prof Evans Atta Mills daa di piibu piibu, Ayatiga daa leela ŋun toɣisiri tiri tingban zuɣulana poi ka bi daa naa yi piigo Deputy Minister of Education. Mahama Ayariga daa nyɛla tingban zuɣulan ni piigi so ni o leegi Minister  of Informatuin silimin gopi January yuuni 2013. O nyɛla pun daa pahi Appointments Committee zuɣu zaŋti Ghana 7th Parliament.

## Piibu Piibu
Ayariga nyɛla bini daa piigi so ni o leegi jintori zaŋti Bawku yaɣili din be Upper East Region yuuni 2004 piibupiibu la saha.o daa nyɛla ŋun zanti NDC. O yaɣili maa daa nyɛla din pahi kuɣusi awoi kuɣusi pinaata shɛli NDC ni daa di Upper East Region. NDC daa nyɛla ban di kuɣusi 94 kuɣusi 230 puuni. Kalinli 18,518 ka i daa nya kalinli 38,108 puuni. Ŋoloŋo daa yiɣisila kobigi puuni vaabu 48.6%. O daa dila Amidu Mamudi Sisala ŋun daa zanti PNC, Haea Yakubu ŋun daa zanti NPP, Yussif Taiban Kundima ŋun daa zantu CPP , Sadat Amadu ni Abubakar Jibreel ban daa za bi gama zuɣu. Bi daa nyɛla kalinli 333, 10,169, 353, 161 ni 8,574  ka di daa yiɣisi kobigi puuni vaabu 0.9%, 26.7%, 0.9%, 0.4% ni 22.5% kamani bi yuya maa nikuli piɛ n doya shɛm maa.

Yuuni 2012, bi daa lahi labi mi piigo n ti lala yaɣili maa. O daa nyɛla ŋun daa zabti NDC. Kalinli 24,071 ka o daa nya kalinli 43,876 puuni din daa yiɣisi kobigi puuni vaabu 54.86%. O daa dila Awuni Aguuda Joseph ŋun daa zanti PNC, Alhassan Haruna ŋun daa zanti NPP, Iddrisu Mubarak ŋun daa zanti PPP ni Ibrahim Zaliya ŋun daa zanti CPP.

Bi daa nyɛla kalinli 303, 19,082, 269 ni 151 ka di daa yiɣisi kobigi puuni vaabu 0.69%, 43.49%, 0.61% ni 0.34% kamani yuya maa nikuli piɛ n doya shɛm maa. 

### Yɛligola
O daa nyɛla ŋun yɛli bi Hon. Boakye Agyarko bini daa piigi so ni o leegu Energy Minister daa nyɛla ŋun yo jintoribi ban bi galisi jina duu ni bi saɣiti o piibu maa. Jintoribi duu toondana daa nyɛla ŋun kpa Committee ni di vihi yɛltoɣa maa, ka daa zaŋ bi vihigu maa ni nya shɛli wuhi jina duu silimin golu 29, March 2017. Bi yɛltoɣa maa daa wuhiya ni Ayariga daa bi too wuhi shahira zaŋkpa o ni yɛli yɛltoɣa shɛli maa ni di zuɣu ni o timmi sandani n niŋ jina duu nimaa. Yuuni 2019 yɛltoɣa daa yina wuhi ni Ayariga nyɛla bini duhi so High  kootuni dama o daa nyɛla ŋun tum gala , di bahi bahindi bi daa bi saɣiri tira, jina duu kpɛma,  Prof. Aoran Michael Oquaye silimin golu June 4, 2019 daa nyɛla ŋun yɛli ni o ni bahi Ayariga ka o chaŋ kootu maa ka sariya maa ti du. Silimin goli June 2020 , jintoribi kpɛma daa nyɛla ŋun bi saɣiti Mahama Ayariga ni daa yɛli ni o ku saɣi ka Electoral Commission zaŋ Ghana card ni passport leegi binshɛli din yɛn wuhiri tiri niraba poi ka bi naayi sabi bi yuya niŋ 200 piibu piibu kundu ni.

## Biɛhigu
Ayariga nyɛla ŋun mali paɣa ka lahi nyɛ musulimi.  O ba Frank Abdulai Ayariga gba daa nyɛla ŋun nyɛ jintori zaŋti Bawku yaɣili Hilla Limann saha.

## Kundivihira